ઘણી બધી જાહેરાતોમાં કામ કર્યા બાદ સના ખાને દક્ષિણ ભારતમાં લગભગ ૧૫ જેટલી ફિલ્મોમાં અભિનય કરીને ખૂબ જ પ્રશંસા મેળવી. ‘હલ્લાબોલ’ ફિલ્મમાં નાનકડું પાત્ર ભજવીને તે બોલિવૂડ સુધી પહોંચી. ત્યારબાદ ‘બિગ બોસ’, ‘જય હો’ અને વિશાલ પંડ્યાની ફિલ્મ ‘વજહ તુમ હો’. આ ફિલ્મમાં સનાએ બોલ્ડ પાત્ર ભજવ્યું. તે કહે છે કે મેં જે પાત્ર ભજવ્યું હતું તે મારી રિયલ લાઇફથી એકદમ વિપરીત હતું. હું વાસ્તવિક જિંદગીમાં જે છું તેના કરતાં વિપરીત પાત્ર ભજવવું મારા માટે એક મોટો પડકાર હતો, પરંતુ મને ચેલેન્જિંગ રોલ મળ્યો. આગળ પણ એવા રોલ મળશે તો હું તેને કરવામાંથી ક્યારેય પાછી નહીં હટું. મને રોમેન્ટિક, એક્શન અને થ્રિલર ફિલ્મો ખૂબ જ પસંદ છે, પરંતુ ફિલ્મ સાઇન કરતી વખતે હું સૌથી પહેલાં બેનર જોઉં છું. ત્યારબાદ ફિલ્મના ડિરેક્ટર, સ્ક્રિપ્ટ અને પછી સ્ટાર કાસ્ટ જોઉં છું.